News Update: Fed เตรียมทำ QT ระดับสูงสุด เพิ่มขนาดเป็น $95,000 ล้านต่อเดือน หวังลดงบดุลขนาดมหาศาล $9 ล้านล้าน ทำ QT Filler ใช้ตั๋วเงินคลังชดเชยพันธบัตร - FINNOMENA
Fed เดินหน้าใช้นโยบายการเงินเข้มงวด เตรียมเพิ่มขนาด QT เป็นเดือนละ 95,000 ล้านดอลลาร์ หวังลดงบดุลขนาดมหาศาล 9 ล้านล้านดอลลาร์ เตรียมใช้ตั๋วเงินคลัง (T-bills) ชดเชยกรณีพันธบัตรครบกำหนดไม่ทัน
30 ส.ค. 2565

Fed เดินหน้าใช้นโยบายการเงินเข้มงวด เตรียมเพิ่มขนาด QT เป็นเดือนละ 95,000 ล้านดอลลาร์ หวังลดงบดุลขนาดมหาศาล 9 ล้านล้านดอลลาร์ เตรียมใช้ตั๋วเงินคลัง (T-bills) ชดเชยกรณีพันธบัตรครบกำหนดไม่ทัน
ในสัปดาห์นี้ Fed จะเริ่มลดขนาดงบดุลในระดับสูงสุด โดยจะลดการถือครองพันธบัตรรัฐบาลที่เดือนละ 60,000 ล้านดอลลาร์ และลดการถือครองตราสารหนี้ที่มีสินเชื่อที่อยู่อาศัยเป็นหลักประกันการจำนอง (MBS) ลง 35,000 ล้านดอลลาร์ต่อเดือน
นอกจากนี้ Fed จะใช้มาตรการ QT Filler คือการใช้หรือไถ่ถอนตั๋วเงินคลัง (T-bills) ในกรณีที่การครบกำหนดของพันธบัตรรัฐบาลต่ำกว่าขีดจำกัดรายเดือนที่ 60,000 ล้านดอลลาร์ โดย ก.ย. นี้จะเป็นเดือนแรกที่เริ่มใช้ตั๋วเงินคลังมาชดเชย
ในพอร์ตของ Fed มีพันธบัตรรัฐบาลที่จะครบกำหนดในเดือน ก.ย. อยู่ที่เพียง 43,600 ล้านดอลลาร์ นั่นแปลว่า Fed ต้องใช้ตั๋วเงินคลังจำนวน 16,400 ล้านดอลลาร์ เพื่อให้ครบ 60,000 ล้านดอลลาร์ตามที่ตั้งไว้ และจะใช้อีก 13,600 ล้านดอลลาร์ในเดือน ต.ค.
Fed มี T-bills มูลค่าสะสมอยู่ที่ 326,000 ล้านดอลลาร์ โดยจะได้เห็นการลดลงครั้งใหญ่ที่สุดของพอร์ตตั๋วเงินคลังในเดือน ก.ย. และ ต.ค.นี้ และจะลดลงต่อเนื่องไปจนถึงเดือน ก.ย. 2023
นี่ถือเป็นเรื่องที่ต้องจับตาสำหรับนักลงทุนในตลาดเงินที่มีปัญหาในการหาสินทรัพย์ที่จะลงทุน ปกติแล้วนักลงทุนมักเก็บเงินสดส่วนเกินไว้ที่พันธบัตรระยะสั้นที่ Fed ขายกลับคืนสู่ตลาด (Reverse Repurchase Agreement) ดังนั้น การใช้ T-bills ของ Fed จะทำให้มีอุปทานเพิ่มขึ้นในตลาด
Gennadiy Goldberg นักกลยุทธ์หลักทรัพย์ของ TD กล่าวว่า นี่เป็นครั้งแรกที่ Fed อนุญาตให้ใช้ T-bills จนหมดงบดุล ซึ่งเรื่องนี้เกิดขึ้น 3 ปี หลังจากที่ Fed ซื้อ T-bills อย่างรวดเร็วจากการขาดแคลนเงินสำรอง และตอนนี้ Fed กำลังเร่งทำ QT อย่างเต็มที่
อ้างอิง: https://www.bloomberg.com/news/articles/2022-08-29/qt-to-hit-full-stride-with-fed-shrinking-9-trillion-portfolio?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
QT
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA